
Propunere modificată de

REGULAMENT AL CONSILIULUI 

de ajustare, de la 1 iulie 2010, a ratei contribuției la sistemul de pensii al funcționarilor și al celorlalți agenți ai Uniunii Europene

SEC(2010) 1607 final

EXPUNERE DE MOTIVE

1.
CONTEXTUL PROPUNERII

	
	Motivele și obiectivele propunerii
În baza unei propuneri a Comisiei, în fiecare an, Consiliul trebuie să ia o decizie privind ajustarea ratei contribuției la sistemul de pensii, care produce efecte de la 1 iulie.

	
	Contextul general
În temeiul articolului 83a alineatul (4) din Statutul funcționarilor, Comisia trebuie să prezinte Consiliului în fiecare an o versiune actualizată a evaluării actuariale cincinale, în conformitate cu anexa XII la Statutul funcționarilor.

În temeiul articolului 13 din anexa XII la Statutul funcționarilor, Eurostat a prezentat raportul privind această evaluare, în care se stabilește rata contribuției necesare pentru menținerea echilibrului actuarial al sistemului de pensii.

Pentru a respecta hotărârea Curții de Justiție a Uniunii Europene din 24 noiembrie 2010 (cauza C-40/10), Consiliul a adoptat propunerea Comisiei privind ajustarea remunerațiilor și a pensiilor pentru anul 2009 [COM (2009) 629]. Întrucât valoarea ajustării anuale a remunerațiilor și a pensiilor pentru 2009 este luată în considerare în calculul Eurostat pentru stabilirea ratei contribuției, rata contribuției la sistemul de pensii calculată anterior trebuie revizuită.

Eurostat a întocmit o addendă la raportul Eurostat din 1 septembrie 2010 privind rezultatele actualizării 2010 a evaluării actuariale 2008.

	
	Dispoziții în vigoare în domeniul propunerii
În fiecare an, trebuie prezentată o propunere privind ajustarea ratei contribuției la sistemul de pensii.

	
	Coerența cu alte politici și obiective ale Uniunii
Nu se aplică.


2.
REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

	
	Consultarea părților interesate

	211
	Metodele de consultare utilizate, principalele sectoare vizate și profilul general al repondenților
Elementele propunerii au fost discutate cu reprezentanții personalului, conform procedurilor relevante.

	212
	Rezumatul răspunsurilor primite și modul în care au fost luate în considerare
Propunerea ia în considerare opiniile părților consultate.

	
	Obținerea și utilizarea expertizei

	229
	Calculul ratei contribuției la sistemul de pensii a fost validat de către un expert actuarial (consultant extern).

	230
	Evaluarea impactului
Scopul propunerii este ajustarea ratei contribuției la sistemul de pensii al funcționarilor și al celorlalți agenți ai Uniunii Europene pentru menținerea echilibrului actuarial al sistemului.

Legislația în vigoare nu permite alternative.


3.
ELEMENTELE JURIDICE ALE PROPUNERII

	
	Rezumatul acțiunii propuse
În conformitate cu anexa XII la Statutul funcționarilor, Eurostat a prezentat un raport și o addendă la acesta privind evaluarea actuarială a sistemului de pensii. Conform acestei evaluări, rata contribuției necesare pentru menținerea echilibrului actuarial al sistemului de pensii este de 11,6% din salariul de bază.

În temeiul articolului 83a alineatul (4), atunci când se demonstrează că există o diferență de cel puțin 0,25 de puncte între rata contribuției aplicată în prezent (11,3%) și rata necesară pentru menținerea echilibrului actuarial (11,6%), Consiliul examinează oportunitatea ajustării ratei în conformitate cu normele stabilite în anexa XII.

În temeiul articolului 2 alineatul (1) din anexa XII, ajustarea nu poate avea ca rezultat o contribuție mai mare sau mai mică cu peste un punct procentual din rata aplicabilă în anul anterior.

Prin urmare, Comisia propune ca rata contribuției să fie ajustată la 11,6% începând de la 1 iulie 2010.

	
	Temeiul juridic
Statutul funcționarilor Uniunii Europene, în special articolul 83a și anexa XII la acesta.

	
	Principiul subsidiarității
Propunerea vizează un domeniu care ține de competența exclusivă a Uniunii. Prin urmare, principiul subsidiarității nu se aplică.

	
	Principiul proporționalității
Propunerea este conformă cu principiul proporționalității din motivele enumerate în continuare.

	
	Articolul 83a din Statutul funcționarilor prevede adoptarea unui regulament al Consiliului.

	
	Propunerea nu are impact financiar asupra cheltuielilor. Impactul asupra veniturilor rezultă direct din aplicarea metodei de ajustare prevăzută în Statutul funcționarilor.

	
	Alegerea instrumentelor

	
	Instrumentul propus: regulament.

	
	Alte instrumente nu ar fi adecvate din următoarele motive:

- articolul 83a din Statutul funcționarilor prevede adoptarea unui regulament al Consiliului.


4.
IMPLICAȚIILE BUGETARE

	
	Impactul asupra veniturilor ca urmare a ajustării ratei contribuției la sistemul de pensii este detaliat în fișa financiară anexată.

Propunere modificată de

REGULAMENT AL CONSILIULUI 

de ajustare, începând cu 1 iulie 2010, a ratei contribuției la sistemul de pensii al funcționarilor și al celorlalți agenți ai Uniunii Europene 

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68, în special articolul 83a și anexa XII la acesta,

având în vedere propunerea Comisiei Europene,

întrucât:

(1) În conformitate cu articolul 13 din anexa XII la Statutul funcționarilor, Eurostat a prezentat un raport și o addendă la acest raport privind evaluarea actuarială pe anul 2010 a sistemului de pensii, actualizând parametrii menționați în anexa respectivă. Conform acestei evaluări, rata contribuției necesare pentru menținerea echilibrului actuarial al sistemului de pensii este de 11,6% din salariul de bază.

(2) În consecință, pentru asigurarea echilibrului actuarial al sistemului de pensii al funcționarilor și al celorlalți agenți ai Uniunii Europene, este necesar ca rata contribuției să fie ajustată la 11,6% din salariul de bază,

ADOPTĂ PREZENTUL REGULAMENT:

Articolul 1

De la 1 iulie 2010, rata contribuției menționate la articolul 83 alineatul 2 din Statutul funcționarilor este de 11,6%.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,


Pentru Consiliu,


Președintele

FIȘA FINANCIARĂ LEGISLATIVĂ PENTRU PROPUNERI

1.
TITLUL PROPUNERII:

Propunere modificată de regulament al Consiliului de ajustare, de la 1 iulie 2010, a ratei contribuției la sistemul de pensii al funcționarilor și al celorlalți agenți ai Uniunii Europene

2.
LINII BUGETARE:

Capitolul și articolul:

400 - Impozitul pe salarii aplicabil funcționarilor și celorlalți agenți

Suma înscrisă în buget pentru exercițiul financiar respectiv (buget 2010):

602,4 milioane EUR

410 - Contribuțiile personalului la sistemul de pensii

Suma înscrisă în buget pentru exercițiul financiar respectiv (buget 2010):

430,5 milioane EUR

3.
IMPLICAȚII FINANCIARE 

(
Propunerea nu are implicații financiare

(
Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:

(milioane EUR cu o zecimală)
	
	

	Linie bugetară
	Venituri
	Perioadă de șase luni, începând cu data de 1.7.2010
	2011

	Articolul 400
	Impactul asupra resurselor proprii
	-1.2
	-2.4

	Articolul 410
	Impactul asupra resurselor proprii
	5.7
	11.4


	Situația după acțiune

	
	2011
	2012
	2013
	2014
	2015

	Articolul 400
	-2.4
	-2.4
	-2.4
	-2.4
	-2.4

	Articolul 410
	11.4
	11.4
	11.4
	11.4
	11.4


4.
ALTE OBSERVAȚII

Metoda de calcul:

Contribuția la sistemul de pensii = noua contribuție – execuția pentru anul în curs

Noua contribuție = execuția x noua rată/rata în vigoare

Efectul reducerii fiscale = 21% din creșterea contribuției la sistemul de pensii.

